pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงเกษตร ฯ จัดเวทีเสวนา “คนธรรมเกษตรอินทรีย์” มุ่งสร้างการรับรู้สินค้าเกษตรอินทรีย์ ทั้งด้านการผลิตและการตลาด
วันจันทร์ที่ 6 กุมภาพันธ์ 2560
กระทรวงเกษตร ฯ จัดเวทีเสวนา “คนธรรมเกษตรอินทรีย์” มุ่งสร้างการรับรู้สินค้าเกษตรอินทรีย์ ทั้งด้านการผลิตและการตลาด
กระทรวงเกษตร ฯ จัดเวทีเสวนา “คนธรรมเกษตรอินทรีย์” มุ่งสร้างการรับรู้สินค้าเกษตรอินทรีย์ ทั้งด้านการผลิตและการตลาด พร้อมเปิดกว้างรับฟังความเห็นจากทุกภาคส่วน
น.ส.ชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานพิธีเปิดการเสวนา “คนธรรมเกษตรอินทรีย์” ณ วัดปรางค์หลวง อําเภอบางใหญ่ จังหวัดนนทบุรี ว่า ปัจจุบันประเทศไทยมีปริมาณการส่งออกสินค้าอินทรีย์มากขึ้น และมีแนวโน้มการส่งออกเพิ่มขึ้นทุกปี รวมทั้งความต้องการของตลาดสินค้าอินทรีย์ในประเทศไทยมีเพิ่มขึ้นตามกระแสการรักสุขภาพ อย่างไรก็ตามพบว่า ปริมาณสินค้าอินทรีย์นั้นไม่เพียงพอต่อการจําหน่าย และเกษตรกรที่มีผลผลิตเกษตรอินทรีย์นั้น ไม่ทราบช่องทางการจําหน่ายอีกด้วย ในส่วนของผู้บริโภค มีความสับสนและไม่เข้าใจความแตกต่างระหว่าง สินค้าเกษตรอินทรีย์ และสินค้าเกษตรปลอดภัย ดังนั้น กระทรวงเกษตรและสหกรณ์ โดยกรมวิชาการเกษตร ในฐานะหน่วยงานหลักในการขับเคลื่อนเกษตรอินทรีย์ตามแผนยุทธศาสตร์เกษตรอินทรีย์แห่งชาติ จึงจัดเสวนา “คนธรรมเกษตรอินทรีย์”ขึ้น เพื่อสร้างการรับรู้ถึงความแตกต่างของสินค้าเกษตรอินทรีย์และสินค้าเกษตรทั่วไป และส่งเสริมการขอรับรองมาตรฐานสินค้าเกษตรอินทรีย์ อีกทั้ง เพื่อรับทราบความคิดเห็นเกี่ยวกับปัญหาอุปสรรคในด้านการผลิตและการตลาดจากทุกภาคส่วน ทั้งเกษตรกร ภาครัฐ และเอกชน เพื่อนําไปสู่การขับเคลื่อนเกษตรอินทรีย์ของประเทศไทยให้สัมฤทธิ์ผลและเกิดประโยชน์สูงสุดต่อไป
นางสาวเสริมสุข สลักเพ็ชร์รองอธิบดีกรมวิชาการเกษตรกล่าวเพิ่มเติมว่า กรมวิชาการเกษตรได้ให้ความสําคัญในการแก้ปัญหาดังกล่าวอย่างเป็นรูปธรรม จึงได้จัดการเสวนาครั้งนี้ขึ้น โดยมีผู้เข้าร่วม ประกอบด้วย เกษตรกร กลุ่มเกษตรกร หน่วยงานภาครัฐ ภาคเอกชน สมาคมและองค์กร จํานวน ๑๐๐ คน ซึ่งผลที่คาดว่าจะได้รับจากการฝึกอบรมในครั้งนี้ คือ การสร้างการตระหนักรู้ถึงความแตกต่างของสินค้าเกษตรอินทรีย์และสินค้าเกษตรทั่วไป เกษตรกรเข้าใจกระบวนการตรวจรับรองมาตรฐานเกษตรอินทรีย์ ทั้งมาตรฐานภาครัฐและเอกชน และสนใจสมัครเข้าสู่มาตรฐานเกษตรอินทรีย์ อีกทั้งสร้างเครือข่ายความร่วมมือด้านเกษตรอินทรีย์ระหว่างเกษตรกร หน่วยงานภาครัฐและภาคเอกชน รวมถึงรับทราบปัญหาและอุปสรรคในด้านการผลิตและการตลาดเกษตรอินทรีย์ และรับทราบข้อเสนอจากภาคสังคมในการพัฒนาแนวนโยบายและการปฏิบัติเพื่อขับเคลื่อนเกษตรอินทรีย์อย่างเป็นรูปธรรม
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-โรงพยาบาลหาดสำราญฯ  ค้นคว้า-วิจัย หนุน “ธรรมชาติบำบัดโรค” ดูแลผู้ป่วย
วันพุธที่ 28 มีนาคม 2561
โรงพยาบาลหาดสําราญฯ  ค้นคว้า-วิจัย หนุน “ธรรมชาติบําบัดโรค” ดูแลผู้ป่วย
พลเอกชลิต พุกผาสุข องคมนตรี และรองประธานกรรมการมูลนิธิเทพรัตนเวชชานุกูล  ลงพื้นที่ตรวจเยี่ยมติดตามการดําเนินงานโรงพยาบาลหาดสําราญเฉลิมพระเกียรติ 80 พรรษา ที่อําเภอหาดสําราญ จังหวัดตรัง
โรงพยาบาลหาดสําราญเฉลิมพระเกียรติ 80 พรรษา ดําเนินการตามยุทธศาสตร์หาดสําราญ 1 + 4.0 นํานวัตกรรมมาใช้ในการทํางาน พร้อมศึกษาวิจัยปัญหาสุขภาพในพื้นที่ นําแนวคิด “ธรรมชาติบําบัดโรค” ใช้ประโยชน์จากทรัพยากรในพื้นที่ดูแลผู้ป่วย เพื่อแก้ไขปัญหาอย่างยั่งยืน ให้เป็นโรงพยาบาลที่มากกว่าโรงพยาบาล
วันนี้ (28 มีนาคม 2561) ที่อําเภอหาดสําราญ จังหวัดตรัง พลเอกชลิต พุกผาสุข องคมนตรี และรองประธานกรรมการมูลนิธิเทพรัตนเวชชานุกูล ลงพื้นที่ตรวจเยี่ยมติดตามการดําเนินงานโรงพยาบาลหาดสําราญเฉลิมพระเกียรติ 80 พรรษา โดยมีนายแพทย์มารุต จิรเศรษฐสิริ รองปลัดกระทรวงสาธารณสุข พร้อมด้วยนายแพทย์เจษฎา ฉายคุณรัฐ ผู้ตรวจราชการเขตสุขภาพที่ 12 คณะผู้บริหาร และเจ้าหน้าที่โรงพยาบาลให้การต้อนรับ
นายแพทย์มารุตกล่าวว่า โรงพยาบาลหาดสําราญเฉลิมพระเกียรติ 80 พรรษา พัฒนาตามปรัชญาเศรษฐกิจพอเพียง เพื่อให้เป็น “โรงพยาบาลที่มากกว่าโรงพยาบาล” โดยใช้ยุทธศาสตร์ “หาดสําราญ 1 + 4.0 นวัตกรรม” นํานวัตกรรมมาใช้พัฒนางานทุกด้าน เช่น การเก็บข้อมูลความพึงพอใจของผู้รับบริการ การศึกษาวิจัยเพื่อแก้ไขโรค ที่เกิดในพื้นที่ ที่พบมากคือโรคไม่ติดต่อเรื้อรังหรือโรคเอ็นซีดี ทั้งพฤติกรรมการบริโภคอาหาร คุณค่าทางโภชนาการของอาหารทะเล เป็นต้น เพื่อนําความรู้ที่ได้จากการศึกษาวิจัยเผยแพร่ให้กับประชาชนในพื้นที่ เกิดเป็นสิ่งที่สามารถปฏิบัติได้จริง
นอกจากนี้ ยังนําแนวคิด “ธรรมชาติบําบัดโรค” มาใช้ในการดูแลสุขภาพประชาชน สร้างศูนย์เรียนรู้ในเชิงธรรมชาติ โดยจําลองธรรมชาติที่มีอยู่จริงในชุมชนเข้ามาอยู่ในโรงพยาบาล เช่น การจัดทําสวนป่าชายเลน แนะนําสรรพคุณของพืชพันธุ์ไม้ด้วยเทคโนโลยี QR Code จําลองเสมือนจริง เป็นการใช้ประโยชน์จากทรัพยากรในพื้นที่ เช่น ผักบุ้งทะเล โกงกางใบใหญ่ โกงกางใบเล็ก เป็นต้น ซึ่งเป็นสมุนไพรทางทะเลมาใช้รักษาอาการของผู้ป่วยที่มีบาดแผล ปวด บวม แดง ร้อน จากการโดนแมงกะพรุน แมลงสัตว์ กัดต่อย นํามาทาบริเวณบาดแผล จะทําให้บาดแผลยุบอาการบวมแดงร้อน อาการปวดได้ดีขึ้น ขณะนี้อยู่ระหว่างการวิจัยและพัฒนา เพื่อให้ได้สมุนไพรที่มีประสิทธิผลผ่านกระบวนการผลิตที่ได้มาตรฐาน มีผลการศึกษาวิจัยรองรับ
โรงพยาบาลหาดสําราญพระเกียรติ 80 พรรษา ตั้งอยู่ในพื้นที่ อ.หาดสําราญ จ.ตรัง ได้รับเลือกจากกระทรวงสาธารณสุขให้เป็น 1 ในโรงพยาบาลชุมชนเฉลิมพระชนมพรรษา 80 พรรษา 5 ธันวาคม 2550 ซึ่งมีอยู่ทั้งหมด 10 แห่งทั่วประเทศ ดูแลประชาชนในพื้นที่ห่างไกลทุรกันดาร เน้นให้มีโครงสร้างและระบบบริหารจัดการที่เป็นเอกภาพ เป็นส่วนหนึ่งของชุมชน มีระบบบริการที่เน้นงานเวชศาสตร์ครอบครัว การส่งเสริมสุขภาพ การควบคุมป้องกันโรค การฟื้นฟูสุขภาพ และที่สําคัญมีการดําเนินงานด้านเศรษฐกิจพอเพียง เพื่อเป็นต้นแบบให้กับชุมชน เปิดให้บริการมาแล้ว 3 ปี ดูแลประชาชนในพื้นที่ 22 หมู่บ้าน 3 ตําบล มีจํานวนประชากร 16,736 คน
ปัจจุบันให้บริการผู้ป่วยนอกเฉลี่ย 150 คนต่อวัน และให้บริการผู้ป่วยในมีอัตราการครองเตียง ร้อยละ 42 โดยโรคที่พบบ่อย 5 อันดับแรกของผู้ป่วยนอก คือ โรคหวัด โรคเบาหวาน โรคความดันโลหิตสูง โรคกระเพาะอาหารอักเสบ และโรคฟันผุ ตามลําดับ และโรคที่พบบ่อย 5 อันดับแรกของผู้ป่วยใน คือ โรคลําไส้อักเสบ อาการมึนศีรษะ โรคหลอดลมอักเสบ โรคปอดบวม และโรคทางเดินปัสสาวะอักเสบ ตามลําดับ
รัฐบาลไทย-ข่าวทำเนียบรัฐบาล-อพวช. ชวนเยาวชนร่วมโครงการ SCHOOL LAB THAILAND ประจำปี 2563 เฟ้นหาเยาวชนนักสื่อสารวิทยาศาสตร์
วันศุกร์ที่ 24 มกราคม 2563
อพวช. ชวนเยาวชนร่วมโครงการ SCHOOL LAB THAILAND ประจําปี 2563 เฟ้นหาเยาวชนนักสื่อสารวิทยาศาสตร์
อพวช. ชวนเยาวชนร่วมโครงการ SCHOOL LAB THAILAND ประจําปี 2563 เฟ้นหาเยาวชนนักสื่อสารวิทยาศาสตร์
องค์การพิพิธภัณฑ์วิทยาศาสตร์แห่งชาติ(อพวช.)ร่วมกับร่วมกับสถาบันบริติซเคานซิลประเทศไทยสถาบันส่งเสริมการสอนวิทยาศาสตร์และเทคโนโลยีบริษัททรูคอปเปอเรชั่นจํากัด(มหาชน)จัดโครงการSchool Lab Thailandประจําปี2563เฟ้นหาเยาวชนนักสื่อสารวิทยาศาสตร์มานําเสนอเรื่องราวของความสําคัญของวิทยาศาสตร์และเทคโนโลยีที่อยู่รอบตัวเพื่อส่งเสริมให้เยาวชนและประชาชนได้ตระหนักถึงความสําคัญของวิทยาศาสตร์และการเปลี่ยนแปลงที่เป็นไปอย่างรวดเร็วที่เกี่ยวข้องต่อการดํารงชีวิตของเราในปัจจุบันภายใต้หัวข้อ"วิทยาศาสตร์รอบตัวเรา" (Science around us)ซึ่งเยาวชนจะต้องนําเสนอความรู้ความเข้าใจเกี่ยวกับวิทยาศาสตร์เทคโนโลยีและนวัตกรรมในแง่มุมต่างๆเชื่อมโยงกับวิถีชีวิตของเราภายใต้แนวคิด“การมีหรือการไม่มีวิทยาศาสตร์ทําให้โลกของเราเปลี่ยนแปลงไปอย่างไร”จะเกิดอะไรขึ้นหากโลกนี้ขาดความรู้วิทยาศาสตร์ชีวิตเราสิ่งแวดล้อมและสังคมจะเป็นแบบไหน?แล้วการมีวิทยาศาสตร์มันทําให้โลกเราเปลี่ยนแปลงไปเช่นไร?โดยเยาวชนสามารถหยิบยกเรื่องราวรอบตัวมานําเสนอมุมมองต่อเรื่องนี้ได้อย่างอิสระเพื่อกระตุ้นให้ผู้ฟังตระหนักถึงบทบาทของวิทยาศาสตร์ที่มีต่อโลกและชีวิตเรา
สําหรับเยาวชนที่สนใจสมัครเข้าร่วมโครงการSchool Lab Thailandโดยเปิดรับสมัครเยาวชนตั้งแต่อายุ14 - 18ปี(ระดับชั้นมัธยมศึกษาตอนปลายหรือเทียบเท่า)ที่มีความชื่นชอบและสนใจในวิทยาศาสตร์เทคโนโลยีและนวัตกรรมอยากพัฒนาศักยภาพด้านการสื่อสารวิทยาศาสตร์ด้วยตนเองสามารถสมัครผ่านระบบออนไลน์ได้ที่www.nsm.or.th/schoollabthailandพร้อมส่งลิงค์คลิปวีดีโอการนําเสนอการถ่ายทอดเรื่องราววิทยาศาสตร์ภายใน3นาทีในหัวข้อที่กําหนดโดยสามารถเลือกนําเสนอเป็นภาษาไทยหรือภาษาอังกฤษ**หมดเขตรับสมัครวันที่29กุมภาพันธ์2563นี้สอบถามรายละเอียดเพิ่มเติมได้ที่02577 9999ต่อ1417
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-สมเด็จพระสันตะปาปาฟรันซิสชื่นชมพัฒนาการของไทย
วันพฤหัสบดีที่ 21 พฤศจิกายน 2562
สมเด็จพระสันตะปาปาฟรันซิสชื่นชมพัฒนาการของไทย
สมเด็จพระสันตะปาปาฟรันซิสชื่นชมพัฒนาการของไทย
วันนี้ (วันที่ 21 พฤศจิกายน 2562) เวลา 09.30 น. ณ ตึกสันติไมตรีหลังนอก สมเด็จพระสันตะปาปาฟรันซิส ประทานพระดํารัสคณะทูตานุทูต คณะรัฐมนตรี แขกผู้มีเกียรติ และสื่อมวลชน กว่า 400 คน ร่วมรับเสด็จ
สมเด็จพระสันตะปาปาฯ ยินดีที่ได้มาเยือนผืนแผ่นดินไทย อันอุดมสมบูรณ์ด้วยทรัพยากรธรรมชาติที่หลากหลาย และยังเป็นประเทศที่ยังคงรักษามรดกทางจิตวิญญาณและวัฒนธรรม พร้อมชื่นชมนายกรัฐมนตรีว่าเป็นผู้มีความถ่อมตน พร้อมชื่นชมประเทศไทยที่ผ่านกระบวนการเลือกตั้งซึ่งเป็นก้าวสําคัญในการกลับมาสู่การปกครองในระบอบประชาธิปไตยอย่างสมบูรณ์ ตลอดจนชื่นชมบทบาทประเทศไทยในการเป็นประธานอาเซียน องค์กรที่เป็นสัญลักษณ์ของการร่วมแรงร่วมใจเพื่อแก้ไขปัญหาในภูมิภาค และยังเป็นหนทางสู่ความร่วมมือด้านการเมือง เศรษฐกิจ และวัฒนธรรม
ในโอกาสนี้ สมเด็จพระสันตะปาปาฯ ชื่นชมแนวทางการอยู่ร่วมกันอย่างสันติสุขของสังคมไทย สังคมที่มีความเป็นธรรม รู้จักรับฟัง และไม่มีการแบ่งแยก โดยสมเด็จพระสันตะปาปาฯ ขอยืนยันว่า ชาวคาทอลิกกลุ่มเล็ก ๆ ในประเทศไทย จะสนับสนุนอัตลักษณ์ของความเป็นไทย ซึ่งปรากฏในเพลงชาติไทย “รักสามัคคี...รักสงบ...ไม่ขลาด...” และเชื่อว่าแผ่นดินไทย คือแผ่นดินแห่งอิสรภาพ
สมเด็จพระสันตะปาปาฯ เห็นด้วยกับการเชิญผู้แทนจากศาสนาต่าง ๆ ในประเทศเข้ามามีส่วนร่วมจัดตั้งคณะกรรมการแห่งศูนย์จริยธรรมและสังคม เพื่อรับฟังความคิดเห็น และชื่นชมรัฐบาลไทย รวมทั้งบุคคลและองค์กรที่ได้ทํางานอย่างหนัก เพื่อแก้ไขปัญหาสิทธิสตรีและเด็ก มีนโยบายสนับสนุนพัฒนาการด้านสังคม ส่งเสริมโอกาสทางการศึกษา และอาชีพแก่ประชาชน ตลอดจนความช่วยเหลือด้านสุขภาพ และการดํารงชีวิตอย่างมีศักดิ์ศรี
สังคมปัจจุบันในยุคโลกาภิวัตน์ ต้องการผู้ส่งเสริมให้เกิด “ความเอื้อเฟื้อเผื่อแผ่” จะเป็นส่วนผลักดันให้เกิดพัฒนาแบบบูรณาการ ที่จะดําเนินชีวิตในความยุติธรรม ความเป็นน้ําหนึ่งใจเดียวกัน และความสมัครสมานสามัคคีฉันพี่น้อง หนึ่งในภารกิจอันประเสริฐของทุกคนคือ ต่างทําหน้าที่ของตนเพื่อสร้างผลประโยชน์ร่วมกัน
รัฐบาลไทย-ข่าวทำเนียบรัฐบาล-ปลัดกระทรวงกลาโหม ร่วมลงนามถวายพระพร เนื่องในวันฉัตรมงคล
วันอาทิตย์ที่ 10 พฤษภาคม 2563
ปลัดกระทรวงกลาโหม ร่วมลงนามถวายพระพร เนื่องในวันฉัตรมงคล
พลเอก ณัฐ อินทรเจริญ ปลัดกระทรวงกลาโหม
ลงนามถวายพระพร เนื่องในวันฉัตรมงคล ณ ศาลาสหทัยสมาคม ในพระบรมมหาราชวัง
พลเอก ณัฐ อินทรเจริญ ปลัดกระทรวงกลาโหม
ลงนามถวายพระพร เนื่องในวันฉัตรมงคล ณ ศาลาสหทัยสมาคม ในพระบรมมหาราชวัง เพื่อเป็นการแสดงออกถึงความจงรักภักดี และสํานึกในพระมหากรุณาธิคุณอย่างหาที่สุดมิได้
ทั้งนี้ วันฉัตรมงคลถือเป็นอีกหนึ่งวันสําคัญของปวงชนชาวไทยที่อยู่ใต้ร่มพระบรมโพธิสมภารของพระบาทสมเด็จพระวชิรเกล้าเจ้าอยู่หัว รัฐบาลจึงกําหนดให้วันที่ ๔ พฤษภาคม เป็นวันฉัตรมงคล และเป็นวันหยุดราชการประจําปี และถือเป็นวันที่รําลึกถึงพระราชพิธีบรมราชาภิเษก เป็นพระมหากษัตริย์ รัชกาลที่ ๑๐ แห่งราชวงศ์จักรี และราชอาณาจักรไทย ทั้งนี้ พระบาทสมเด็จพระวชิรเกล้าเจ้าอยู่หัวได้มีพระปฐมบรมราชโองการในพระราชพิธีบรมราชาภิเษกนั้นว่า
“เราจะสืบสาน รักษา และต่อยอด และครองแผ่นดินโดยธรรม เพื่อประโยชน์สุขแห่งอาณาราษฎรตลอดไป”
​
พสกนิกรชาวไทยทุกหมู่เหล่าขอน้อมสํานึกในพระมหากรุณาธิคุณของพระบาทสมเด็จพระวชิรเกล้าเจ้าอยู่หัว ซึ่งได้ทรงประกอบพระราชกรณียกิจอันมีคุณอนันต์แก่ปวงชนชาวไทยอย่างหาที่สุดมิได้
รัฐบาลไทย-ข่าวทำเนียบรัฐบาล-  กรมทางหลวงพร้อมเปิดใช้ ระบบปิด(Closed System) มอเตอร์เวย์ ช่วง ชลบุรี – พัทยา ต้นปี 2561 เริ่มเปิดใช้งานจัดเก็บค่าผ่านทางอย่างเป็นระบบ
วันพุธที่ 27 กันยายน 2560
กรมทางหลวงพร้อมเปิดใช้ ระบบปิด(Closed System) มอเตอร์เวย์ ช่วง ชลบุรี – พัทยา ต้นปี 2561 เริ่มเปิดใช้งานจัดเก็บค่าผ่านทางอย่างเป็นระบบ
นายธานินทร์ สมบูรณ์ อธิบดีกรมทางหลวง (ทล.) เปิดเผยว่า ปัจจุบัน กรมทางหลวงได้ดําเนินการพัฒนาทางหลวงพิเศษหมายเลข 7  ช่วงกรุงเทพฯ - ชลบุรี ให้มีการควบคุมทางเข้า - ออกอย่างสมบูรณ์และเก็บค่าธรรมเนียมผ่านทางแบบระบบปิด
ยังเหลือเพียงช่วงชลบุรี - พัทยา เท่านั้น ที่ยังไม่ได้ควบคุมการเข้า-ออกอย่างสมบูรณ์ ไม่มีระบบจัดเก็บเงินค่าธรรมเนียมผ่านทาง รวมถึงไม่มีการติดตั้งระบบอํานวยความปลอดภัยด้านการจราจรบนสายทาง ดังนั้นกรมทางหลวงจึงได้เริ่มดําเนินโครงการก่อสร้างด่านเก็บเงินค่าธรรมเนียมผ่านทางถาวรบนทางหลวงพิเศษหมายเลข 7 ช่วงชลบุรี - พัทยาระยะทางประมาณ 42 กม. มาตั้งแต่ปลายปี 2556 เพื่อให้เส้นทางช่วงนี้มีการควบคุมทางเข้า - ออกแบบสมบูรณ์ (Closed System) มีระบบจัดเก็บค่าธรรมเนียมผ่านทางอย่างเหมาะสมและเป็นธรรม และมีระบบควบคุมการจราจรและขนส่งอัจฉริยะ (Intelligence Transpolat on System : ITS) เพื่อเพิ่มคุณภาพการให้บริการแก่ผู้ใช้ทางทั้งด้านความสะดวก รวดเร็วและมีความปลอดภัยสูงสุดในการใช้เส้นทาง ปัจจุบันมีความคืบหน้ามากกว่า 90 % โดยคาดว่าจะแล้วเสร็จและเป็นระบบปิดที่สมบูรณ์และเก็บค่าผ่านทางได้ประมาณต้นปี 2561
อธิบดีกรมทางหลวงกล่าวต่อไปอีกว่าสําหรับเก็บเงินค่าผ่านทางหลวงพิเศษหมายเลข 7 ช่วงกรุงเทพฯ – ชลบุรีจะมีทั้งหมด 5 ด่านได้แก่1.ด่านบ้านบึง ตั้งอยู่บริเวณต่างระดับบ้านบึง กม.72+500 ด่านที่ 2 ด่านบางพระ ตั้งอยู่บริเวณต่างระดับบางพระ กม.ที่ 78+200 3.ด่านหนองขาม ตั้งอยู่ที่บริเวณต่างระดับหนองขาม กม.ที่ 99+900 4.ด่านโป่ง ตั้งที่บริเวณต่างระดับโป่ง กม.ที่ 117+000 และด่านพัทยา ตั้งอยู่ที่ ต่างระดับโป่ง - ถ.สุขุมวิท(พัทยากลาง) กม.122+300โดยระบบปิดจะทําให้ผู้ใช้ทางสามารถเดินทางได้อย่างสะดวก รวดเร็วและปลอดภัยตลอดจนมีระบบการให้ความช่วยเหลือดูแลผู้ใช้เส้นทางตลอด24 ชม.ทั้งนี้ผู้ที่ไม่ต้องการใช้ทางหลวงพิเศษดังกล่าว สามารถใช้เส้นทางที่กรมทางหลวงได้ก่อสร้างทางขนานกับทางหลวงพิเศษไว้แล้วคือ หลวงหมายเลข 3701 และทางหลวงหมายเลข 3702 ไว้บริการประชาชนสองข้างทางให้สามารถใช้ได้ตามปกติมีทางกลับรถเป็นระยะเพื่อลดผลกระทบของประชาชนรวมทั้งสามารถเข้าออกด่านได้ตามจุดต่างๆตามที่ต้องการโดยผู้ใช้ทางสามารถสอบถามรายละเอียดได้ที่สายด่วนกรมทางหลวง1586 กด7 ฟรีตลอด24 ชม.
รัฐบาลไทย-ข่าวทำเนียบรัฐบาล-รัฐบาลอำนวยความสะดวกด้านการรักษาพยาบาลแก่ประชาชนทุกกลุ่ม
วันศุกร์ที่ 18 พฤษภาคม 2561
รัฐบาลอํานวยความสะดวกด้านการรักษาพยาบาลแก่ประชาชนทุกกลุ่ม
บุคคลในครอบครัวของข้าราชการ รวมถึงผู้ที่เป็นข้าราชการ ลูกจ้างประจํา ผู้รับเบี้ยหวัดหรือบํานาญ สามารถยื่นบัตรประจําตัวประชาชนเพื่อใช้สิทธิเบิกจ่ายตรงค่ารักษาพยาบาลได้ทันที
รัฐบาลอํานวยความสะดวกด้านการรักษาพยาบาลแก่ประชาชนทุกกลุ่ม
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอํานวยความสะดวกด้านการรักษาพยาบาลแก่ประชาชนทุกกลุ่ม โดยล่าสุดบุคคลในครอบครัวของข้าราชการ รวมถึงผู้ที่เป็นข้าราชการ ลูกจ้างประจํา ผู้รับเบี้ยหวัดหรือบํานาญ สามารถยื่นบัตรประจําตัวประชาชนเพื่อใช้สิทธิเบิกจ่ายตรงค่ารักษาพยาบาลได้ทันที ณ โรงพยาบาลของรัฐและเอกชนที่เข้าร่วมโครงการ จํานวน 1,317 แห่งทั่วประเทศ โดยไม่ต้องสํารองจ่ายและกลับไปทําเรื่องเบิกที่ต้นสังกัด หรือพกบัตรจ่ายตรงให้ยุ่งยาก ซึ่งผู้มีสิทธิสามารถตรวจสอบสิทธิของตนเองและครอบครัวได้ที่เว็บไซต์ www.cgd.go.th ส่วนประชาชนทั่วไปยังใช้สิทธิบัตรทองหรือสิทธิประกันสังคมได้ตามปกติ ทั้งนี้ รัฐบาลมุ่งหวังให้ประชาชนได้รับการดูแลอย่างเท่าเทียมกัน ช่วยลดปัญหาความเหลื่อมล้ําในสังคม
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมต.นร.สุวพันธุ์ เป็นประธานการประชุมศูนย์บัญชาการติดตามสถานการณ์ (ศตส.) ครั้งที่ 20/2559
วันศุกร์ที่ 9 ธันวาคม 2559
รมต.นร.สุวพันธุ์ เป็นประธานการประชุมศูนย์บัญชาการติดตามสถานการณ์ (ศตส.) ครั้งที่ 20/2559
รัฐมนตรีประจําสํานักนายกรัฐมนตรี เป็นประธานการประชุมศูนย์บัญชาการติดตามสถานการณ์ ครั้งที่ 20/2559 ภายหลังเสร็จสิ้นการประชุม รัฐมนตรีประจําสํานักนายกรัฐมนตรีได้แถลงผลการประชุม ซึ่งสรุปสาระสําคัญ ดังนี้
วันนี้ (9 ธันวาคม 2559) เวลา 10.00 น. ณ ตึกสันติไมตรี (หลังใน) ทําเนียบรัฐบาล นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี เป็นประธานการประชุมศูนย์บัญชาการติดตามสถานการณ์ ครั้งที่ 20/2559
ภายหลังเสร็จสิ้นการประชุม รัฐมนตรีประจําสํานักนายกรัฐมนตรีได้แถลงผลการประชุม ซึ่งสรุปสาระสําคัญ ดังนี้
ที่ประชุมรับทราบการอํานวยความสะดวกดูแลประชาชน ในการกราบถวายบังคมพระบรมศพพระบาทสมเด็จพระปรมินทรมหาภูมิพลอดุลยเดช ณ พระที่นั่งดุสิตมหาปราสาทภายในพระบรมมหาราชวัง ซึ่งเป็นไปด้วยความเรียบร้อย ทั้งนี้ประชาชนที่เดินทางมาถวายบังคมพระบรมศพฯ มีจํานวนเพิ่มมากขึ้นตามลําดับ แต่ปัญหาที่ยังพบอยู่ในขณะนี้คือการรอคอยของพี่น้องประชาชนยังใช้เวลาค่อนข้างนาน เพราะมีประชาชนเดินทางมาประมาณวันละ 3-4 หมื่นคน และบางวันเกือบ 5 หมื่นคน อีกทั้งพี่น้องประชาชนที่อยู่ใกล้กรุงเทพมหานครได้เดินทางมาตั้งแต่เช้ามืด ทําให้การบริหารจัดการในการลดเวลาการรอคอยทําได้ค่อนข้างยาก
อย่างไรก็ตาม ศตส. ได้แนะนําให้พี่น้องประชาชนที่อยู่ไม่ไกลจากกรุงเทพมหานครและใช้เวลาเดินทางเข้ามาไม่เกิน 2-3 ชั่วโมงว่า ควรเดินทางมาในช่วงระหว่างเวลา 13.00-14.00 น. ซึ่งจะช่วยบรรเทาระยะเวลาในการรอคอยให้รวดเร็วขึ้น
สําหรับองค์กรและภาคประชาชนบางส่วนที่มีความประสงค์จะขอจัดกิจกรรมในพื้นที่ท้องสนามหลวงนั้น ทาง ศตส. ได้มีการออกหลักเกณฑ์ไปแล้ว และได้จัดตั้งมีคณะอนุกรรมการการกลั่นกรองกิจกรรมอยู่ที่ กองอํานวยการรักษาความสงบเรียบร้อย (กอรส.) ซึ่งกิจกรรมใดที่ริเริ่มโดยกระทรวง ขอให้แต่ละกระทรวงที่จัดกิจกรรมได้กลั่นกรองและให้ความเห็นชอบก่อนเสนอคณะอนุกรรมการดังกล่าวเพื่อพิจารณาว่าสมควรอนุญาตหรือไม่ ส่วนกิจกรรมในต่างจังหวัดขอให้ผ่านความเห็นชอบจากผู้ว่าราชการจังหวัดก่อนส่งมาให้คณะอนุกรรมการฯ ทั้งนี้ เพื่อให้การจัดกิจกรรมต่าง ๆ ในบริเวณพื้นที่ท้องสนามหลวงเป็นไปด้วยความเรียบร้อยและสมพระเกียรติ
หลักเกณฑ์ในการพิจารณากิจกรรมต่าง ๆ ทาง ศตส. จะให้ความสําคัญกับกิจกรรมที่แสดงออกถึงความอาลัยหรือเพื่อรําลึกในพระมหากรุณาธิคุณของพระบาทสมเด็จพระเจ้าอยู่หัว รัชกาลที่ 9 ส่วนกิจกรรมใดที่ไม่เกี่ยวข้องตามหลักเกณฑ์ ทาง ศตส. จะไม่สนับสนุนให้จัดในบริเวณพื้นที่ท้องสนามหลวง จึงขอให้ทุกภาคส่วนไม่ว่าจะเป็นภาคราชการ เอกชน ประชาชน มูลนิธิ องค์กรต่าง ๆ ขอให้ยึดหลักการนี้ไปพิจารณาดําเนินการ ในส่วนประชาชนทั่วไปที่มีความประสงค์ขอจัดกิจกรรม สามารถประสานมาที่กองอํานวยการรักษาความสงบเรียบร้อยได้โดยตรง
ส่วนการดูแลสุขภาพของพี่น้องประชาชนที่เดินทางมากราบถวายบังคมพระบรมศพฯ นั้น ทาง ศตส. ยังคงจัด ทีมแพทย์ ทีมแพทย์ฉุกเฉิน หน่วยกู้ภัยต่าง ๆ และความพร้อมของโรงพยาบาลสนาม ทีมอาสาเดินเท้า และทีมส่งออกฉุกเฉินเหมือนเช่นเดิม และได้มีการเพิ่มการดูแลผู้สูงอายุ และผู้พิการ เป็นพิเศษอีกด้วย
*****************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-วว. แชร์ไอเดีย ปลูกอย่างไร ให้มีผักกินตลอดระยะเวลา 3 เดือน เน้นสด สะอาด ปลอดภัย ด้วยมือของท่านเอง
วันพฤหัสบดีที่ 16 เมษายน 2563
วว. แชร์ไอเดีย ปลูกอย่างไร ให้มีผักกินตลอดระยะเวลา 3 เดือน เน้นสด สะอาด ปลอดภัย ด้วยมือของท่านเอง
วว. แชร์ไอเดีย ปลูกอย่างไร ให้มีผักกินตลอดระยะเวลา 3 เดือน เน้นสด สะอาด ปลอดภัย ด้วยมือของท่านเอง
กระทรวงการอุดมศึกษา วิทยาศาสตร์ วิจัยและนวัตกรรม โดย สถาบันวิจัยวิทยาศาสตร์และเทคโนโลยีแห่งประเทศไทย (วว.) แชร์ไอเดียผ่านการดําเนินงานวิจัยและพัฒนาโดย สถานีวิจัยลําตะคอง จังหวัดนครราชสีมา หน่วยงานภูมิภาคของ วว. ว่า เราจะมีผักสดๆ สะอาด ปลอดภัยกินได้ตลอด 3 เดือน เพียงเราใช้เวลาว่างพักจากเรื่องเครียดๆ จากสถานการณ์ปัจจุบันของไวรัสโควิด-19 มาเพาะปลูกผักนานาชนิดที่มีคุณประโยชน์ต่อร่างกาย อุดมด้วยเส้นใยอาหาร โดยการปลูกผักจากแนวคิดนี้มุ่งเน้นตามความเหมาะสมของบ้านหรือที่พักอาศัยของแต่ละท่าน ไม่ว่าจะเพาะไว้ในห้องครัว ปลูกในแปลงปลูก สําหรับผู้ที่มีพื้นที่น้อยปลูกในกระถาง วางไว้ข้างบ้าน ระเบียงห้อง หรือออกแบบพื้นที่ปลูกสวนครัวแนวตั้ง ก็สามารถปลูกได้ไม่ยาก เพียงเรารู้อายุเก็บเกี่ยวของพืช และมีแผนแบ่งพื้นที่ปลูกให้เหมาะสม ก็จะได้ผลผลิตที่เพียงพอต่อความต้องในครัวเรือน หรือหากท่านใดมีพื้นที่เพาะปลูกจํานวนมาก อาจจะเป็นช่องทางหนึ่งในการสร้างรายได้เสริมต่อไป
ข้อแนะนําสําคัญในการปลูกให้มีผักกินตลอดระยะเวลา 3 เดือนก็คือ การเตรียมหรือเลือกซื้อวัสดุปลูก ดินปลูก ที่มีความร่วน โปร่ง ระบายน้ําดี และเลือกใส่ปุ๋ยให้ธาตุอาหาร เพื่อการเจริญเติบโตที่เหมาะสมต่อช่วงอายุของพืช รวมถึงการให้น้ํา ควรเลือกใช้กระถางที่เหมาะสม และการได้รับแสงของพืชก็ต้องเหมาะสมด้วย เนื่องจากหากอายุผักมากขึ้นความต้องการน้ําก็มากขึ้นตามไปด้วย ทั้งนี้เมื่อปลูกผักไประยะหนึ่งหากพบว่าวัสดุปลูกในกระถางยุบตัวลง ให้ใส่ดินผสมลงไปด้านบนเพิ่ม พืชผักของเราก็จะเจริญเติมโตให้ผลผลิตต่อไป ทั้งนี้ขึ้นอยู่กับอายุการให้ผลผลิตของผักแต่ละชนิดด้วย
ไอเดียที่ วว. นํามาแนะนําถ่ายทอดในครั้งนี้ นอกจากจะช่วยให้ท่านมีงานอดิเรก ช่วยผ่อนคลายจากภาวะตึงเครียดแล้ว ยังจะสามารถช่วยแบ่งเบาภาระเศรษฐกิจในครัวเรือนได้ด้วย และเหนือสิ่งอื่นใดจะช่วยให้ท่านมีสุขภาพดีทางอ้อมจากการทานผักที่สด สะอาด ปลอดภัย อันจะส่งผลให้สุขภาพร่างกายแข็งแรง มีภูมิต้านทานที่ดีต่อไป
ข้อมูลข่าวโดย : สถาบันวิจัยวิทยาศาสตร์และเทคโนโลยีแห่งประเทศไทย (วว.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-กรมศุลกากรเปิดที่ทำการด่านศุลกากรเชียงแสนแห่งใหม่เพื่อรองรับการขยายตัวการค้าชายแดน
วันอังคารที่ 18 สิงหาคม 2563
กรมศุลกากรเปิดที่ทําการด่านศุลกากรเชียงแสนแห่งใหม่เพื่อรองรับการขยายตัวการค้าชายแดน
นายกฤษฎา จีนะวิจารณะ อธิบดีกรมศุลกากร มอบหมายให้ นายชูชัย อุดมโภชน์ ที่ปรึกษาด้านพัฒนาระบบสิทธิประโยชน์ทางศุลกากร เป็นประธานในพิธีเปิดอาคารที่ทําการด่านศุลกากรเชียงแสนแห่งใหม่  เพื่อรองรับการขยายตัวของการค้าชายแดนในจังหวัดเชียงราย
วันนี้ (วันที่ 17 สิงหาคม 2563) นายกฤษฎา จีนะวิจารณะ อธิบดีกรมศุลกากร มอบหมายให้ นายชูชัย อุดมโภชน์ ที่ปรึกษาด้านพัฒนาระบบสิทธิประโยชน์ทางศุลกากร เป็นประธานในพิธีเปิดอาคารที่ทําการด่านศุลกากรเชียงแสนแห่งใหม่ เพื่อรองรับการขยายตัวของการค้าชายแดนในจังหวัดเชียงราย และเพิ่มศักยภาพในการขนส่งสินค้าข้ามแดน ร่วมด้วย และนายกิตติ สุทธิสัมพันธ์ รองอธิบดี รักษาการในตําแหน่ง ที่ปรึกษาด้านการพัฒนาและบริหารการจัดเก็บภาษี ทั้งนี้ ได้รับเกียรติจากนายปกรณ์ สุริวรรณ นายอําเภอเชียงแสน และหัวหน้าส่วนราชการในพื้นที่เข้าร่วมงานฯ สําหรับภายในงานประกอบด้วยพิธีสงฆ์ และกิจกรรมเพื่อสังคม (CSR) มอบทุนการศึกษาแก่โรงเรียนในพื้นที่อําเภอเชียงแสน จํานวน 6 ทุน ณ ที่ทําการด่านศุลกากรเชียงแสนแห่งใหม่ ตําบลบ้านแซว อําเภอเชียงแสน จังหวัดเชียงราย
นายชูชัย อุดมโภชน์ ที่ปรึกษาด้านพัฒนาระบบสิทธิประโยชน์ทางศุลกากร กล่าวว่า โครงการก่อสร้างอาคารที่ทําการด่านศุลกากรเชียงแสนแห่งใหม่ เป็นด่านศุลกากรในสังกัดสํานักงานศุลกากรภาคที่ 3 ปัจจุบันมีนายธวัช เพ่งพินิจ ผู้อํานวยการสํานักงานศุลกากรภาคที่ 3 และนายนิโรจน์ โง้วเจริญสุข นายด่านศุลกากรเชียงแสน เป็นผู้กํากับดูแล ซึ่งโครงการดังกล่าว เป็นโครงการที่จัดตั้งขึ้นเพื่อรองรับการขยายตัวของการค้าชายแดนในจังหวัดเชียงราย และเพื่อเพิ่มศักยภาพในการขนส่งสินค้าข้ามแดน อีกทั้งยังเป็นการเพิ่มประสิทธิภาพด้านการควบคุมตรวจสอบการขนส่งสินค้าภายใต้นโยบายเขตพัฒนาเศรษฐกิจพิเศษระยะที่ 2 อีกด้วย ด่านศุลกากรเชียงแสนเป็นด่านศุลกากรทางบกที่อยู่ติดเขตแดนสาธารณรัฐประชาธิปไตยประชาชนลาวและสาธารณรัฐแห่งสหภาพเมียนมา โดยมีแม่น้ําโขงกั้นเป็นเขตแดน มีเขตพื้นที่รับผิดชอบ 5 อําเภอในจังหวัดเชียงราย ได้แก่ อําเภอเชียงแสน อําเภอดอยหลวง อําเภอเวียงเชียงรุ้ง อําเภอพญาเม็งราย และอําเภอเวียงชัย มีด่านพรมแดน 4 จุด จุดผ่านแดนถาวร 2 จุด และจุดผ่อนปรน 1 จุด ถือเป็นด่านศุลกากรที่มีความสําคัญต่อการค้าชายแดนและเป็นประตูทางการค้าระหว่างประเทศสาธารณรัฐประชาธิปไตยประชาชนลาว สาธารณรัฐแห่งสหภาพเมียนมา และสาธารณรัฐประชาชนจีน โดยมีมูลค่าการค้าชายแดนในปีงบประมาณ 2562 อยู่ที่ประมาณ 18,463.73 ล้านบาท
สําหรับโครงการดังกล่าวตั้งอยู่บริเวณพื้นที่ท่าเรือพาณิชย์เชียงแสน ตําบลบ้านแซว อําเภอเชียงแสน จังหวัดเชียงราย โดยมีเนื้อที่ประมาณ 13.5 ไร่ ซึ่งประกอบด้วยสิ่งปลูกสร้าง ได้แก่ อาคารที่ทําการด่านศุลกากรเชียงแสนแห่งใหม่ อาคารคลังของกลางและอาคารบ้านพักข้าราชการ โดยโครงการดังกล่าวได้ดําเนินการก่อสร้างเมื่อวันที่ 11 มีนาคม 2560 และก่อสร้างแล้วเสร็จในเดือนมกราคม 2563 ใช้งบก่อสร้างรวมทั้งสิ้น 203,382,218 บาท
ทั้งนี้กรมศุลกากรยังคงยึดมั่นในการปกป้องสังคมให้ปลอดภัยด้วยระบบควบคุมทางศุลกากรเพื่อให้มีการจัดเก็บภาษีอย่างเป็นธรรม โปร่งใส และมีประสิทธิภาพและพร้อมเป็นองค์กรที่มุ่งมั่นให้บริการศุลกากรเป็นเลิศ เพื่อการพัฒนาที่ยั่งยืนของเศรษฐกิจไทยและเชื่อมโยงการค้าโลก
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ เป็นประธานแถลงข่าวการประชุม “Global Entrepreneurship Congress” ที่แอฟริกาใต้
วันศุกร์ที่ 24 กุมภาพันธ์ 2560
รมว.กระทรวงดิจิทัลฯ เป็นประธานแถลงข่าวการประชุม “Global Entrepreneurship Congress” ที่แอฟริกาใต้
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานงานแถลงข่าวการประชุม “Global Entrepreneurship Congress” ร่วมกับเอกอัคราชทูตสาธารณรัฐแอฟริกาใต้ประจําประเทศไทย และประธาน Global Entrepreneurship Network Thailand (GEN) ซึ่งจะจัดขึ้นในระหว่างวันที่ 13 – 16 มีนาคม 2560 ณ นครโจฮันเนสเบิร์ก สาธารณรัฐแอฟริกาใต้ โดยการประชุมดังกล่าวเป็นเวทีให้ผู้ประกอบการ นักลงทุน นักวิจัย ผู้กําหนดนโยบาย และธุรกิจ Startups ชั้นนําจาก 160 ประเทศทั่วโลกได้ร่วมหารือเพื่อแลกเปลี่ยนประสบการณ์และสร้างเครือข่าย ซึ่งเป็นโอกาสของผู้ประกอบการ Startups และธุรกิจ SMEs ของไทย ที่จะได้แสวงหาช่องทางในการขยายการลงทุนและตลาดในทวีปแอฟริกาใต้ รวมทั้งเป็นโอกาสที่จะได้พบปะและสร้างเครือข่ายความร่วมมือในระดับนานาชาติ โดยงานแถลงข่าวฯ ครั้งนี้จัดขึ้นเพื่อเป็นการส่งเสริมการดําเนินกิจกรรม Startups และธุรกิจ SMEs ของประเทศไทยไปสู่เวทีระดับโลก ณ ห้องโถง ชั้น G/LG มหาวิทยาลัย Stamford อาคาร Exchange Tower ถนนสุขุมวิท เขตคลองเตย กรุงเทพฯ เมื่อวันที่ 23 กุมภาพันธ์ 2560
***********************